ผมได้มีความเสี่ยงมาเมื่อหลายเดือนที่แล้ว ซึ่งได้ทำการเจาะเลือดตรวจ hiv ที่ 1 เดือน 2 เดือน และ 3 เดือน หลังมีความเสี่ยงครั้งสุดท้าย พร้อมกับตรวจซิฟิลิสด้วย ผลออกมาเป็นลบทั้งหมดทุกครั้ง ผมอยากถามว่าผมจำเป็นต้องตรวจที่ 6 เดือนอีกมั้ยคับ เพราะอ่านเจอว่าต้องตรวจด้วย ผมตรวจด้วยน้ำยา gen 4 ทุกครั้ง ... ผู้หญิงที่ผมมีอะไรด้วย เราไม่เคยป้องกันเลย หลายครั้งแล้ว แต่ครั้งสุดท้ายคือเมื่อหลายเดือนที่ผ่านมา ถ้าผมจะติดเชื้อ hiv จิงๆอาจจะติดตั้งแต่ครั้งก่อนๆแล้วหรือป่าวคับ?
สวัสดีค่ะ การตรวจว่าเป็น hiv หรือไม่นั้น อธิบายคร่าวๆคือ1.ตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง2.ตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น3. ตรวจภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยง ซึ่งจะใช้น้ำยา gen 4 ดังกล่าวมาปกติแล้วจะยืนยันผลกันที่ 3 เดือนหลังมีความเสี่ยงครั้งสุดท้าย ถ้าผลออกมาเป็นลบก็น่าจะไม่เป็น ไม่จำเป็นต้องไปยืนยันซ้ำ แต่ถ้าแพทย์ที่ดูแลอยู่นัดให้ไปที่ 6 เดือนก็ควรจะไปเช่นกัน เพราะแต่ละรพ.หรือคลินิกอาจมีแนวทางที่แตกต่างกันไปได้